**Procedură privind selecția participanților**

în activitățile de proiect și în mobilitățile desfășurate în cadrul proiectelor

Erasmus+, KA2 desfășurate în cadrul colegiului în perioada 2020-2022

Prezenta ***Procedură de selecție a participanților*** urmărește realizarea unei selecții transparente și obiective a participanților la activitățile de proiect și la mobilitățile desfășurate în cadrul proiectelor Erasmus+, KA2 aprobate de ANPCDEFP și finanțate prin fonduri de la Uniunea Europeană pentru perioada 2020-2022. Pentru a da acces în egală măsură elevilor, profesorilor și personalului auxiliar la implicare în aceste proiecte al căror scop principal este schimbul de bune practici pe diferite teme și domenii de interes, s-a elaborat următoarea procedură cu privire la selecția participanților, procedură care prevede:

1. Constituirea unei ***Comisii de selecție a participanților*** la organizarea și desfășurarea în perioada 2020- 2022 (cu posibilitatea de extindere a perioadei din cauza pandemiei de Covid 19) a proiectului Erasmus+KA2 care să cuprindă cel puțin 3 membrii care fac parte din echipele de proiect și care a fost aprobată prin Decizie emisă de conducerea CEGB.

* Președinte: director Roșca Daniela Laurenția Cornelia
* Membru 1: prof. Răulea Mihaela (responsabil de proiecte)
* Membru 2: (un profesor membru în echipa de proiect)

1. **Informarea elevilor, profesorilor și a personalului auxiliar** despre activitățile cuprinse în planul de implementare al proiectului Erasmus+ aprobate la nivelul colegiului astfel:

* printr-o **Prezentare Power Point (Proiecte Erasmus+KA2- CEGB)** distribuită elevilor și profesorilor prin e-mail/ aplicații media/ în Google Classroom;
* prin intermediul **paginii web a colegiului**;
* prin amenajarea unui **colț destinat proiectelor Erasmus+ și eTwinning** pe holul colegiului;
* prin **întâlniri de proiect** (fizice sau online prin intermediul Google classroom) organizate de responsabilul de proiect la nivelul fiecărui grup de proiect

1. **Stabilirea criterilor de selecție a elevilor și a cadrelor didactice** dornice să participe la activitățile de proiect, criterii care să dea tuturor oportunități egale de participare fără a se ține seama de sex, vârstă, religie, etnie, dizabilități, statut social, situația financiară, convingeri politice, etc. Criteriile sunt menționate în această procedură și vor fi făcute cunoscute tuturor elevilor și cadrelor didactice implicate în proiect pe grupul de proiect din Google Classroom, prin e-mail, aplicații media, întălniri de proiect sau prin expunerea lor la avizierele colegiului.

**Criterii de selecție a elevilor** implicați în proiect în vederea participării în activitățile de proiect și la mobilitățile desfășurate în cadrul proiectelor Erasmus+, KA2:

-toți elevii selectați în prealabil în cadrul selecției participanților realizată la nivelul CEGB conform ***Regulamentului de recrutare a participanților (***pe baza *Formularului de înscriere* și a *Chestionarului de selecție*) și al căror nume se regăsește pe listele făcute publice pe pagina web a colegiului și pe grupurile de elevi și profesori din cadrul CEGB cu rezultatele privind selecția participanților pentru fiecare proiect KA2 în parte vor participa la activitățile lunare de proiect care nu includ mobilități. Implicarea acestora în aceste activități se va face **voluntar sau prin numire** de către responsabilul de proiect sau de către profesorii din cadrul grupului de proiect **luându-se în considerare abilitățile elevilor, competențele profesionale, lingvistice și digitale ale elevilor și apartenența de un anumit colectiv de elevi pentru a facilita comunicarea elevilor în cadrul activităților și pentru a asigura o realizare optimă a sarcinilor de lucru primite în cadrul activităților de proiect**.

-**elevii care au fost declarați eligibili pentru mobilitate** **în listele făcute publice** pe pagina web a colegiului și pe grupurile de elevi și profesori din cadrul CEGB cu rezultatele privind selecția participanților pentru fiecare proiect KA2 în parte vor participa la activitățile de mobilitate **în funcție de:**

* **numărul de elevi implicați în fiecare mobilitate conform proiectului aprobat**
* **disponibilitatea elevilor**
* **abilitățile și competențele profesionale pe care aceștia le au în legătură cu temele abordate în cadrul mobilității**
* **competențele lor lingvistice și digitale în raport cu activităților care vor fi organizate în cadrul mobilității.**
* **anul de studiu (în primele mobilități prioritate vor avea elevii înscriși în liste din anii terminali pentru a le da și acestora oportunitatea de a participa la activitățile de mobilitate).**

**- elevii care au fost declarați neeligibili pentru mobilitate** dar au fost considerați eligibili pentru restul activităților de proiect sau au fost înscriși în lista de rezervă deoarece nu s-au încadrat într-unul dintre criterile de selecție, **pot deveni eligibili dacă între timp îndeplinesc și acele criterii și doresc să se implice în mobilități.** Desigur, **în acest caz prioritate au elevii care au fost considerați eligibili în prima fază a selecției.**

**Criterii de selecție a profesorilor** implicați în proiect în vederea participării în activitățile de proiect și la mobilitățile desfășurate în cadrul proiectelor Erasmus+, KA2:

-toți profesorii selectați în prealabil în cadrul selecției participanților realizată la nivelul CEGB conform ***Regulamentului de recrutare a participanților (***pe baza *Formularului de înscriere* și a *Chestionarului de selecție*) și al căror nume se regăsește pe listele făcute publice pe pagina web a colegiului și pe grupurile de profesori din cadrul CEGB cu rezultatele privind selecția participanților pentru fiecare proiect KA2 în parte vor participa la activitățile lunare de proiect care nu includ mobilități. Implicarea acestora în aceste activități se va face **voluntar sau prin numire** de către responsabilul de proiect sau de către profesorii din cadrul echipei de proiect **luându-se în considerare abilitățile și competențele profesionale, lingvistice și digitale ale profesorilor pentru a asigura o realizare optimă a sarcinilor de lucru primite în cadrul activităților de proiect**.

-profesorii **care au fost declarați eligibili în listele făcute publice** pe pagina web a colegiului și pe grupurile de profesori din cadrul CEGB cu rezultatele privind selecția participanților pentru fiecare proiect KA2 în parte **vor participa la activitățile de mobilitate** **în funcție de:**

* **implicarea în echipa de proiect aprobată de conducerea unității prin decizie.** În acest sens, **responsabilul de proiect va participa în mod obligatoriu la minim 1 mobilitate din cadrul proiectului** pentru a se asigura de buna desfășurare a acesteia și pentru a avea un feedback cât mai clar în vederea îmbunătățirii ulterioare a activităților de proiect.

**Ceilalți membri ai echipei de proiect se vor implica în mobilități fără a fi necesară o selecție prealabilă, în funcție de disponibilitatea acestora precum și de abilitățile și competențele profesionale pe care aceștia le au în legătură cu temele abordate în cadrul mobilității.**

* **numărul de profesori implicați în fiecare mobilitate conform proiectului aprobat**
* **nivelul de implicare al profesorilor în restul activităților de proiect**
* **disponibilitatea profesorilor**
* **abilitățile și competențele profesionale pe care aceștia le au în legătură cu temele abordate în cadrul mobilității**
* **competențele lor lingvistice și digitale în raport cu activităților care vor fi organizate în cadrul mobilității**

Responsabilul de proiect se va asigura că **cel puțin 1 profesor însoțitor are competențe lingvistice de nivel minim mediu** pentru a asigura o bună comunicare cu partenerii europeni în cadrul activităților desfășurate în cadrul mobilității.

Notă: În Planul de implementare realizat de responsabilul de proiect s-au inclus propunerile pentru participanții la activitățile de proiect și în mobilitățile desfășurate în cadrul proiectelor Erasmus+, KA2 luându-se în considerare criteriile mai sus menționate. Desigur, în eventualitatea vacantării unui loc din motive medicale sau de altă natură, un alt participant va putea să înlocuiască profesorul care nu poate participa cu respectarea criterilor privind selecția participanților la activitățile de proiect.

Criterile cuprinse în această procedură precum și selecția participanților este făcută publică înaintea oricărei mobilități pentru a asigura transparența în ce privește modul în care s-a realizat selecția elevilor și profesorilor participanți în mobilitate.

Responsabil de proiect,

Răulea Mihaela

Director,

Prof. Roșca Daniela